
DR.30.6.2005 77 
 

(iii) membina rumah dan tembok setinggi empat kaki untuk 
menghalang pemandangan laut; 

(iv) membina rumah tanpa pelan bangunan yang diluluskan oleh 
pihak Majlis Bandaraya Melaka; 

(v) pembinaan menyebabkan longkang tersumbat dan air tidak 
boleh mengalir yang mengancam kesihatan En Rajendran dan 
keluarganya. 

Pengalaman pahit dan perit ini telah membuat En. Rajendran muak sehingga 
beliau dan keluarganya ingin pulang ke Island pada bulan September ini.  adakah layanan 
sebegini yang diberikan di mana gejala penyelewengan dan salah kuasa di Melaka yang 
bermaharajalela akan memberikan gambaran buruk kepada rakyat asing.  Adalah 
diharapkan pihak Kerajaan Pusat iaitu terutamanya kementerian ini boleh menegakkan 
keadilan dan memulihkan keadaan sekurang-kurangnya menukarkan tanah lapang pinggir 
pantai kepada kegunaan tanah awam dan bukannya kepada orang kaya tempatan untuk 
membolehkan mereka meraih lebih banyak keuntungan dengan cara yang kurang halal. 

Timbalan Yang di-Pertua [Datuk Lim Si Cheng]:  Yang Berhormat Menteri. 

5.37 ptg. 

Menteri Pelancongan [Datuk Dr. Leo Micheal Toyad]:  Tuan Yang di-Pertua, 
Kementerian Pelancongan Malaysia sememangnya memandang berat terhadap masalah-
masalah yang dihadapi oleh warga asing yang tinggal di Malaysia, di bawah program 
Malaysia Rumah Keduaku atau Malaysia My Second Home.  Ini adalah perlu bagi kita 
menjagakan imej sebagai sebuah negara yang amat sesuai yang diminati banyak untuk 
warga negara asing tinggal di bawah program ini dan supaya ia tidak terjejas.  Setakat ini 
dari tahun 1996 hingga tahun 2005, kita telah menerima atau meluluskan 5,981 yang telah 
mengambil di bawah program Malaysia My Second Home.   

Mengenai masalah yang dihadapi oleh En Rajendran Annamalai dan keluarganya, 
iaitu salah seorang peserta program Malaysia Rumah Keduaku adalah melibatkan isu tanah 
yang terletak di bawah bidang kuasa Kerajaan Negeri Melaka dan perkara ini telah dibawa 
ke perhatian Kerajaan Negeri Melaka untuk diambil tindakan.  Kementerian Pelancongan 
berpendapat bahawa perkara ini hendaklah diselesaikan mengikut hasil siasatan 
Perundangan Tanah Kerajaan Negeri Melaka.   

Tuan Yang di-Pertua, mengenai permohonan untuk menyertai program Malaysia 
Rumah Keduaku, semua permohonan hendaklah dihantar ke Jabatan Imigresen Malaysia 
untuk dipertimbangkan dan kelulusannya yang sewajarnya.  Proses ini lazim mengambil 
masa 30 hari bagi permohonan yang lengkap diisi.  Walau bagaimanapun, Kementerian 
Pelancongan Malaysia pada masa ini dengan kerjasama agensi-agensi kerajaan yang lain 
sedang mengambil tindakan bagi melicinkan lagi proses ini dan memperkuatkan lagi 
kelemahan-kelemahan dalam menjalankan program ini dan juga membantu mereka yang 
telah menyertai program ini.  Sekian, terima kasih. 

Timbalan Yang di-Pertua [Datuk Lim Si Cheng]:  Ahli-ahli Yang Berhormat, 
dengan ini saya tangguhkan mesyuarat kita bagi hari ini dan Dewan yang mulia ini akan 
bersidang semula pada jam 10 pagi, hari Isnin minggu depan. 

Dewan  ditangguhkan pada pukul 5.39 petang. 

 



(iii) membina rumah dan tembok setinggi empat kaki untuk menghalang pemandangan laut; (iv) membina rumah tanpa pelan bangunan yang diluluskan oleh pihak Majlis Bandaraya Melaka; (v) pembinaan menyebabkan longkang tersumbat dan air tidak boleh mengalir yang mengancam kesihatan En Rajendran dan keluarganya. Pengalaman pahit dan perit ini telah membuat En. Rajendran muak sehingga beliau dan keluarganya ingin pulang ke Island pada bulan September ini. adakah layanan sebegini yang diberikan di mana gejala penyelewengan dan salah kuasa di Melaka yang bermaharajalela akan memberikan gambaran buruk kepada rakyat asing. Adalah diharapkan pihak Kerajaan Pusat iaitu terutamanya kementerian ini boleh menegakkan keadilan dan memulihkan keadaan sekurang-kurangnya menukarkan tanah lapang pinggir pantai kepada kegunaan tanah awam dan bukannya kepada orang kaya tempatan untuk membolehkan mereka meraih lebih banyak keuntungan dengan cara yang kurang halal. Timbalan Yang di-Pertua [Datuk Lim Si Cheng]: Yang Berhormat Menteri. 5.37 ptg. Menteri Pelancongan [Datuk Dr. Leo Micheal Toyad]: Tuan Yang di-Pertua, Kementerian Pelancongan Malaysia sememangnya memandang berat terhadap masalah- masalah yang dihadapi oleh warga asing yang tinggal di Malaysia, di bawah program Malaysia Rumah Keduaku atau Malaysia My Second Home. Ini adalah perlu bagi kita menjagakan imej sebagai sebuah negara yang amat sesuai yang diminati banyak untuk warga negara asing tinggal di bawah program ini dan supaya ia tidak terjejas. Setakat ini dari tahun 1996 hingga tahun 2005, kita telah menerima atau meluluskan 5,981 yang telah mengambil di bawah program Malaysia My Second Home. Mengenai masalah yang dihadapi oleh En Rajendran Annamalai dan keluarganya, iaitu salah seorang peserta program Malaysia Rumah Keduaku adalah melibatkan isu tanah yang terletak di bawah bidang kuasa Kerajaan Negeri Melaka dan perkara ini telah dibawa ke perhatian Kerajaan Negeri Melaka untuk diambil tindakan. Kementerian Pelancongan berpendapat bahawa perkara ini hendaklah diselesaikan mengikut hasil siasatan Perundangan Tanah Kerajaan Negeri Melaka. Tuan Yang di-Pertua, mengenai permohonan untuk menyertai program Malaysia Rumah Keduaku, semua permohonan hendaklah dihantar ke Jabatan Imigresen Malaysia untuk dipertimbangkan dan kelulusannya yang sewajarnya. Proses ini lazim mengambil masa 30 hari bagi permohonan yang lengkap diisi. Walau bagaimanapun, Kementerian Pelancongan Malaysia pada masa ini dengan kerjasama agensi-agensi kerajaan yang lain sedang mengambil tindakan bagi melicinkan lagi proses ini dan memperkuatkan lagi kelemahan-kelemahan dalam menjalankan program ini dan juga membantu mereka yang telah menyertai program ini. Sekian, terima kasih. Timbalan Yang di-Pertua [Datuk Lim Si Cheng]: Ahli-ahli Yang Berhormat, dengan ini saya tangguhkan mesyuarat kita bagi hari ini dan Dewan yang mulia ini akan bersidang semula pada jam 10 pagi, hari Isnin minggu depan. Dewan ditangguhkan pada pukul 5.39 petang.